Einnig hefur Örlygur Kristfinnsson hjá Síldarminjasafninu lýst sig tilbúinn til að taka þátt í mótun ferðabrautar hins fyrirhugaða skóla . Fyrir fund fagnefndarinnar á morgun mun Jón Eggert heimsækja fyrirtæki í Ólafsfirði . Hann mun m.a. heimsækja Skiltagerðina en þar á bæ hafa menn lýst áhuga á samstarfi við mótun námsframboð í steinsmíð , hönnun og skiltagerð . Auk þess mun hann heimsækja Vélfag en uppi eru hugmyndir um tengingu stærðfræðináms og þeirri tölvutækni sem þeir hafa uppá að bjóða . Eins og áður segir mun fagnefndin hittast á morgun í Ólafsfirði . Fagnefndina skipar Jónína Magnúsdóttir skólastjóri Siglufirði , Jóna VilhelmínaHéðinsdóttir aðstoðarskólastjóri Ólafsfirði , Anna Sigríður Hjaltadóttir ráðgjafi Dalvík , Garðar Lárusson áfangastjóri VMA og Valdimar Gunnarsson kennari MA . Nefndin hittist annan hvern föstudag til skiptis í Ólafsfirði og á Dalvík . Nefndin vinnur að undirbúningi skólans og er vinna við námsframboð , kennsluhætti og rekstrarform komin á rekspöl . Bygginganefnd kemur til með að styðja sig við vinnu fagnefndarinnar og vinna þarfagreiningu byggða á henni . Viðtal við menntamálaráðherra um framhaldsskólann .